ශ්‍රී ලංකා කථානායක ඇතුළු නියෝජිත පිරිස ඉන්දීය පාර්ලිමේන්තුව නැරඹීමට ගිය අවස්ථාවේ තමිල්නාඩු මන්ත්‍රීවරුන් කීපදෙනෙකු විරෝධතා දැක්වූයේ පටු දේශපාලන වාසි තකා බව නියෝජ්‍ය කථානායක චන්දිම වීරක්කොඩි මහතා කියයි.මෙසේ විරෝධය දැක්වීමෙන් ඔවුන් බලාපොරොත්තු වූයේ ඔවුන් නියෝජනය කරන තමිල්නාඩු ප්‍රදේශයේ ඡන්දදායකයන්ගේ සිත් තාවකාලිකව සතුටු කිරීම බව ද ඒ මහතා කියයි.කොතරම් සුබදායක වැදගත් කටයුත්තකදී පවා ශ්‍රී ලංකා පාර්ලිමේන්තුව බෝඩ් ප්‍රදර්ශනය කරමින් විරෝධතා දක්වන ඉතා සුළු පිරිසක් දකින්නට ලැබෙන බව ද වීරක්කොඩි මහතා කීය.පටු දේශපාලන වාසි ලබා ගැනීමට ඉතා සුළුතරයක් මෙවැනි විරෝධතා දැක් වුව ද ශ්‍රී ලංකාවත් ඉන්දියාවත් අතර පවතින මිත්‍රත්වයට හා අන්‍යෝන්‍ය සුහදතාවයට කිසිදු ආකාරයක බලපෑමක් සිදු නොවන බව ද නියෝජ්‍ය කථානායක මහතා පවසයි..